
PROOEMIUM. 

Terrarum  orbis,  a  scriptoribus,  in  re« 
giones  est  divisa,  quibus  nomina  zona-- 
RUM  imposuerunt,  torridje  nempe,  tempera¬ 
tae.  et  FRIGIDA.  Hae  zonae  inter  se  variani 
temperie,  prout  a  Polis  recedant,  et  ^Equato- 
rem  appropinquent ;  et  uni  harum  cuique  ali« 
qua  sunt  propria. 

A 

2  BE  SANITATE  TUENDA 

Natura  omnibus  his  regionibus,  animalia  et 
vegetabilia  dedit,  qu^  coelum  ct  vicissitudi¬ 
nes  harum  regionum  tolerarent ;  et  eorum  fe¬ 
re  nulla,  sine  discrimine,  in  alias  transferri 
possunt.  Plurima  sic  translata,  statim  lan¬ 
guescunt,  neque  multo  post  figuram  externam 
mutant,  demumque  citius  vel  serius  pereunt. 

Homo,  pras  caeteris  animalibus,  ad  diver¬ 
sas  regiones  se  accommodare  posse  videtur  ; 
tamen  Natura  posuit  limites,  quos  ultra  pa¬ 
riter  ac  citra,  nequit  incolumis  vivere  et  - 
valere.  Aborigines  omnis  regionis,  aeque 
ac  terra  edita  et  bestiae,  certam  indolem  pos¬ 
sident,  ei  indigenarum  aliarum  regionum  dis¬ 
simillimam.  Hoc  discrimen  inter  incolas  re* 
gionum  vicinarum  apparet,  sicut  Britanniae, 
Galliae  et  Plispariiae  ;  magis  autem  notabile 
est,  inter  indolem  indigenarum  zonae  frigidae 
et  temperatae,  vel  zonae  temperatae  et  torridae. 

In  zonis  temperatis,  prae  caeteris,  homines 
vivunt  et  vigent,  et,  ubi  in  alias,  sive  calore 
sive  frigore  intemperatas,  migrant,  morbis  gra¬ 
vibus  pledluntur,  et  haud  raro  pereunt.  Ho¬ 
mines  autem,  rebus  angustis  vel  divitiarum 

spe  impulsi,  omnia  pericula,  omnes  difficulta¬ 
tes  spernunt ;  et,  quo  suam  sortem  meliorem 
reddant,  in  omnes  terrae  regiones  migrant. 
Hoc  probant  multas  quotannis  migrationes  in 
Indiam  Orientalem,  vel  Occidentalem.  Mul¬ 
ti,  hoc  in  cursu,  pereunt ;  pauci  rem  expedla- 
tam  obtinent ;  et  pauciores  adhuc,  ad  acqui¬ 
sitam  fruendam,  vivunt. 

'  Quoniam  igitur  coelo  mutando  homines  tan¬ 
tis  periculis  se  objedant,  oportet  medicos, 
si  possint,  consilio  ea  pericula  aliquatenus 
avertere,  ut  migrantium  sanitatem  servent. 
Hoc  autem  munus  difficillimum  est ;  sanita- 
tatem  enim,  in  regionibus  ^temperatis,  tueri 
facilius  est,  quam  in  illis,  ubi  calor,  solis  fer¬ 
vidis  idibus  immodicus,  corpus  humanum 
plurimis  morbis  reddit  obnoxium.  Inter  fer¬ 
vidas  regiones,  insula  Indias  Occidentalis  pri¬ 
mum  locum  tenent,  et  ob  coeli  calorem,  et 

I 

morbos  frequentes  et  lethales,  quibus  advenae 
quotidie  pereunt. 

Etsi  hae  insulse,  ex  quo  tempore  Colum- 
’  Bus  illas  adiit,  Europaeis  semper  fuerunt  insa- 

iubres  * ;  tamen  mihi  videtur,  multa  coelo 
fuisse  falso  tributa,  quae  potius  ad  advenarum 
mores  et  indulgentiam,  coelo  parum  consen¬ 
tanea,  referri  deberent.  Hoc‘  sane  haud  mi¬ 
rum  :  mores  enim  quasi  nobis  innati  vix  ab¬ 
jici  possunt,  nec  intemperantia  fere  omnibus 
communis  facile  coercetur.  Praeterea  mul¬ 
ta,  quibus,  in  regionibus  temperatis,  sibi  im¬ 
pune  homines  indulgere  possunt,  in  India  Oc¬ 
cidentali  mortem  fere  certam  afferunt. 

Mihi  tamen  videtur,  multa  advenis  in  po¬ 
testate  esse,  quibus,  vel  in  regionibus  calidis, 
sanitatem  tueri  possint.  Quibus  itaque  his 

optime  regionibus  conservetur  valetudo,  ex- 

/ 

ponere,  quantum  me  propria  docuit  experien¬ 
tia,  conabor. 

In  hac  disputatione  mihi  consilium  est  di¬ 
cere,  Indiae  Occidentalis  coeli  tempestates 
quae  sint,  quae  temperies,  quae  humiditatis  et 


*  Vide  Robertson.  **  History  of  America.*" 
8vo.  edit.  p.  i8i.  252.  259.  Itemque,  “  Life  of 

COLVMBVS”  C.  61.  •  '  ‘  ^ 

siccitatis  vicissitudines  ;  et  qualem  corporis 
constitutionem  inducat,  quosque  morbos  ; 

dein  exponere,  qua  vi6lus  ratione  advenas,  et 

/ 

ante  adventum  e|:  post,  optime  consequantur, 
ut,  dum  peregrinantur,  nullum  alieno  coelo  der 
tri menti  capiant. 


PARS 

t 

PARS  PRIMA. 

DE  INDIAE  OCCIDENTALIS  COELO,  ET  CORPORIS 
CONSTITUTIONE  ET  MORBIS  HINC  ORIUNDIS, 

CAP.  L 

De  Coelo  Indice  Occidentalis, 

\ 

.  Tempestates, — in  India  Occidentali  satis 
observabiles  sunt,  etiamsi  nec  eodem  tempore 
accedant,  nec  per  idem  tempus  maneant,  ac 
in  regionibus  temperatis.  Ver  plerumque 
ineunte  mense  Aprili  advenit,  et  ad  finem 
Maii  perdurat.  Per  hoc  tempus,  imbres  sunt 
frequentes,  sed  nec  graves,  nec  diutini. 
state  incipiente,  calor  fit  immodicus,  neque  ad 
Augusti  medium  remittit.  Interea  pluviae 
perrarae  sunt.  Autumnus  tempus  ab  Augusti 
medio,  ad  Decembris  initium  occupat.  Per 
hoc  tempus  imbres  graves  cadunt,  et  procellae 
frequentes  oriuntur.  Hyems,  si  hyems  voca» 

ri  possit,  caeteros  anni  menses  implet.  La- 
bente  hyeme,  calor  partim  urget,  et  coelum  gra¬ 
tum  est  atque  jucundum. 

Temperies. — Anni  tempora  hujus  regionis 
minus  variant,  quam  in  regionibus  tempera¬ 
tis  vel  frigidis.  Aura  levis  semper,  vel  sal¬ 
tem  saepissime,  a  mare  venit,  quae  coeli  calo¬ 
rem  multum  temperat.  Necesse  est,  ut  omnia 
experimenta,  quibus  calor  hujus  regionis  aesti¬ 
metur,  fiant  in  locis  umbrosis,  quae  auris  a 
mari  patent. 

In  hujusmodi  locis,  calor  meridie  per  menses 
calidos  variat  ab  eo,  quem  odogesima  sex¬ 
ta  thermometri  Fahrenheitiani  nota  indicat,  ad 
eum,  quem  nonagesima  ;  et,  per  menses  tem¬ 
peratos,  ab  eo,  quem  monstrat  nota  o6logesima, 
ad  eum,  quem  odlogesima  sexta.  Calor,  ut  ap¬ 
paret  ab  experimentis  hora  quarta  matutina 
institutis,  variat  ab  eo,  quem  nota  septuage¬ 
sima  secunda  indicat,  ad  eum,  quem  septuage¬ 
sima  oclava,  per  menses  calidos ;  et  ab  eo,. quem 
monstrat  nota  sexagesima  sexta,  ad  eum,  quem 
septuagesima  quarta,  per  menses  temperatos. 

Quanquam  anni  tempora,  plerumque  hos  in¬ 
tra  fines,  temperie  variant,  at  aliquando  tamen 
eos  transgrediuntur.  Fluidum  thermometri^ 
mense  Augusti  anno  millesimo  odingentesimo 
tertio,  ad  gradum  nonagesimum  secundum, 
meridie  aliquot  dies  continuos  ascendit.  Se¬ 
mel  contra,'  hora  quarta  matutina,  mense  Ja¬ 
nuarii,  anno  millesimo  odlingentesimo  secun¬ 
do,  ad  gradum  sexagesimum  primum  subsi- 
dit.  Hoc  frigus  esse  extremum,  putarunt  in¬ 
colae. 

Ab  his  et  aliis  experimentis,  media  tempe¬ 
ries,  mensibus  calidis,  videtur  esse  ea,  quam 
nota  odlogesima  quinta  indicat :  et,  mensibus 
temperatis,  quam  septuagesima  o6lava. 

Idem  vero  dies,  in  India  Occidentali,  tempe¬ 
rie  magis  fortasse  variat,  quam  in  Britannia, 
Hic  enim  dies  et  nox  calore  pariim  variant ; 
illic  vero  diurnus  calor  aliquando  no6luroum 
tanto  excedit,  ,  quantum  monstrant  viginti 
thennometri  notas.  Omnes  hae  variationes  a 
variis  scriptoribus  enumerantur 


*  Vide,  “  Letters  and  Kssays  on  West  India  Dis-^ 
‘‘  eases,  hy  different  PraSiitioners,'*  Prxf.  p.  22,— 
Vide  etiam  Hillar.  “  On  Air'^ 

Variationes,  quod  ad  siccitatem  et  humidi- 
tatem  attinet,  haud  asque  facile  asstimantur. 
Incipiente  tempestate  pluviosa,  imbres  saepe 
tres  fere  menses,  nullo  interea  die  sicco  et  se¬ 
reno  interveniente,  cadunt,  et  coelum  contris¬ 
tant.  Aqua  de  coelo  aliquando,  pluviometro 
indice,  pollices  cubicos  87.01,  uno  anno,  ae¬ 
quat  Contra,  tempestatibus  siccis,  coelum 
est  admodum  serenum,  et  solum  dishiascit. 
His  temporibus,  imbres,  si  qui,  adeo  sunt  le- 
.  ves,  ut  cito  calore  vaporentur,  et  vix  terrae  so¬ 
lum  hume6tent. 

De  hujusmodi  tamen  rebus  nihil  perpetuum 
est,  Terra  enim  aliquando,  per  menses  sep¬ 
tem  vel  odo,  sine  imbribus  aret :  contra,  nim¬ 
bi  interdum,  per  dies,  hebdomadas,  vel  etiam, 
at  raro,  menses,  fere  sine  intermissione  se 
praecipitant. 

Aer  Iridis  Occidentalis,  etiam  tempestati¬ 
bus  aridis,  humore  gravari  videtur  ;  quoniam 
omni  tempore  instrumenta  ferrea  brevi  rubigi- 

B 


*  Vide  Hillar.  p.  70.— Monch.  ‘‘  0?i  West  In-^ 
“  dia  Diseases^^^  p.  10, 

nem  contrahunt,  et  sales,  ad  deliquescendum 
proni,  vix  possunt  in  phialis  vel  optime  ob¬ 
turatis  servari,  quin  brevi  solvantur  Nul¬ 
lis  dum,  quantum  scio,  experimentis  et  instru¬ 
mentis  idoneis,  aeris  humor  diversis  tempori¬ 
bus  accurate  aestimatus  est. 

Nodes  tamen,  prae  roribus,  qui  per  cas 
labuntur,  diebus  humidiores  sunt ;  et  hi  rores, 
pro  calore  diei  praecedentis,  majores  vel  mi¬ 
nores  sunt. 

Plurimae  Indiae  Occidentalis  insulae  stagnh 

/ 

et  paludibus  abundant.  Per  menses  pluvia¬ 
tiles,  stagna  et  paludes,  super  ripas  effusa, 
omnes  agros  vicinos  inundant,  et  eos  palu- 

I 

dosos  reddunt.  Mensibus  calidis  et  siccis, 
non  solum  hi  agri,  verum  stagna  et  paludes 
quoque,  fere  exsiccantur.  Ex  utrisque  no¬ 
civae  aurae,  praecipue  autem  dum  aestuat  ca¬ 
lor,  oriuntur. 


*  “  Letters  and  Essajys  on  West  India  Diseases, 

Prsef.  p.  29. 

Baroinetrl  liquor,  in  his  insulis,  raro  infra 

29.6  descendit,  aut  supra  30  ascendit,  nisi 
ante  et  per  saevos  turbines,  cum  longe  infra 

29.6  decidit.  Cur  barometri  liquor  adeo  his 
turbinibus,  afficiatur,  nondum  cognitum  est ; 
similis  autem  descensus  in  Britannia  obser¬ 
vatus  est  a  philosophis,  qui  ad  res  hujusmodi 
animos  intenderunt,  ' 

* . — »1 

CAP.  II. 

T>e  constitutione  corporis  et  niorhis  coelo  Indice 
Occidentalis  induUis^ 

His  cognitis,  fieri  non  potest,  quin  multis 
morbis  corripiantur  advenae ;  qui  Europa, 
diurno  calore,  humore  nodfurno,  nocivis  pa¬ 
ludum,  pluviosis  praesertim  temporibus,  ex¬ 
halationibus  dissimillima,  migrarunt. 

CjLon,  praesertim  sub  propinqui  solis  ardo¬ 
ribus,  corpus  humanum  vehementer  stimulat. 
Europaei,  qui  nuper  patriam  reliquerunt 
pleni  valetudine,  apti,  prae  indigenis,  sunt, 
qui  a  caloris  stimulatione  detrimentum  'ca- 

piant.  In  his  calor  facit,  ut  cum  excernen¬ 
da  tum  secernenda  plus  minus  tam  quanti¬ 
tate  quam  qualitate  niutentur,  et  ut  omnes 
simul  fundiones  nonnihil  varient. 

Omnis,  hujusmodi  mutatio  et  variatio,  pro 
corporis  conditione,  morbos  graviores  vel  le¬ 
viores  gignunt.  Quo  plenius  sanguine  cor¬ 
pus  est,  eo  gravioribus . morbis  afficitur;  et 
quo  minus  sanguine  supra  modum  abundat, 
eo  levioribus. 

Diu  est  observatum,  illos,  qui  Indiam  Oc¬ 
cidentalem  adveniant,  vel  a  morbis,  vel  hy- 
drargyro,  vel  profluviis  debilitati,  calorem 
melius  tolerare,  nec  morbis  tam  esse  obnoxios, 

I 

quam  eos,  qui  integris  gaudeant  viribus. 
Natura,  utilitatis  provida,  indigenas  harum 
regionum  Europaeis  debiliores  fecit,  et  minus 
gravis  laboris  tolerantes  ;  at  caloris  patientio- 
res,  atque  morbis  inflammationem  habenti¬ 
bus  minus  opportunos. 

Calor  adlionem  cordis  et  arteriarum  exci¬ 
tat  ;  et  hinc  oriuntur  multi  morbi,  quibus  ad¬ 
venas,  primo  adventu,  vel  haud  multo  post, 
corripiuntur.  Hujusmodi  sunt,  eruptiones 

variae,  dolor  capitis  primarius,  multae  leves 

c 

febres  ;  et  aliquando  fortasse  calore  ipso,  vel 
hoc  cum  humore  et  aura  noflurna,  proficisci¬ 
tur  morbus  febris  flava  didus,  qui  tot  mor¬ 
talium  millia  in  India  Occidentali  perimit. 

Hepar  potissimum  caloris  stimulo  afiici- 
tur ;  bilis  copia  augetur,  et  qualitate  aliqua¬ 
tenus  mutatur  Hac  mutatione,  et  auda 
quantitate,  oriuntur  omnes  morbi  biliosi, 
qui  sunt  adeo  frequentes  :  sicut  vomitus  bi¬ 
liosus,  diarrhoea  biliosa,  cholera,  et  iderus. 
Ltves  porro  febres  sunt,  quae  haud  perperam 
eidem  causae  tribuuntur.  Hinc  quoque,  aliis 

infra  memoratis  adjuvantibus,  oritur  hepa- 
$ 

titis. 

Ventriculus  etiam  Europaeorum,  in  insulis 
Indiae  Occidentalis  peregrinantium,  tam  ca- 


*  “  The  inhabitants  of  warm  climates,”  inquit  San- 
DERISIUS,  “are  extremelj  subjed  to  diseases  arlsing 
from  the  increased  secretion  of  bile,  and  tbe  excess  of 
its  quantity  in  the  primae  vise,  whicli,  eiuici  by  regur- 
gitating  into  the  stomach,  prodoces  a  geneial  languor 
of  the  whole  body,  together  witb  nausea,  foul  tongae, 
loss  of  appetite  and  digestion,  or,  bj  being  direded  to 
the  intestiiies,  excites  a  palnful  diarrhoea.” — freatise 
on  the  Liver,  p.  127. 

loris  vi,  quam  vidlus  intemperantia,  multunl 
afficitur.  Hinc  oriuntur  dyspepsia,  aliique 
stomachi  morbi. 

Calor  etiam  fons  est  multorum  aliorum 
morborum,  qui  in  fundlionibus  laesis  consis¬ 
tunt  ;  sed  non  possum,  in  disputatione  hu¬ 
jusmodi,  omnium  mentionem  facere. 

Corpus,  diu  et  saepe  huic  stimulo  exposi¬ 
tum,  debilitatur,  ejusque  vires  exhauriuntur  ; 
et  sic  iis  morbis  facilius  afficitur,  qui  noc¬ 
turno  FRIGORE  et  HUMORE  nascuutur  ;  sicut, 
dysenteria,  tetanus,  aliique  plurimi.  Hi 
morbi  etiam  inducuntur,  cum  corpus,  exerci¬ 
tatione  calefa6lum,  subito  frigidis  interdiu  a 
mare  auris,  praesertim  humidis,  objicitur. 

Ex  PALUDUM,  STAGNORUM,  et  LOCORUM  PA¬ 
LUSTRIUM  EXHALATIONIBUS  proveniunt  inter¬ 
mittentes  et  remittentes,  periculosae  et  s^pe 
lethales,  quae  fere  indies  in  India  Occidentali 
occurrunt  *.  ' 


*  Omnes  hi  morbi,  multique  alii,  ei  terrarum  orbis 
parti  proprii,  quibus  omnes  fere  incolae  sunt  obnoxii, 
optime  a  Lindio,  Moseleio,  Jacksonio,  Hillario, 
et  Ghisholmio,  describuntur. 

DE  MORBIS  INDIJE  OCCIDENTALIS  FRIECAVENDIS, 
ET  SANITATE  TUENDA, 

/. 

GAP.  1.  , 

De  Europceorum  vi5tus  ratione^  dum  navibus  in 
Indiam  Occidentalem  proficiscuntur, 

i 

Q^tum,  ut  supra  diximus,  indigenae,  sive 

albi  sive  nigri,  itemque  nigrorum  Afri,  in  In- 
/ 

dia  Occidentali,  constitutione  corporum  Eu¬ 
ropaeis  valde  dissimiles  sint ;  et  demonstrare 
conati  simus,  omnes  fere  morbos,  qui  coelo 
oriantur,  vel  a  diurno  calore,  vel  a  nodlurno 

••  i 

frigore  et  humore,  vel  a  |)aludum  anhelitu, 
effici  ;  oportet  omnes  a  regione  frigida  ad¬ 
venas  cavere,  ne  talem  corporis  constitu- 

tionem,  morbis  tam  proclivem,  nanciscantur, 
talibusque  causis  se  committant. 

Primo  consilio,  omnia,  quas  corpus  nimis 
implent,  caute  sunt  evitanda  ;  et,  secundum  in 

*•  I 

finem,  loci  situs,  aliorumque  quae  memora¬ 
turi  sumus,  habenda  est  ratio. 

Fortasse  melius  esset,  id  sane 'quod  licet  et 
potest,  Europaeos,  dum  navibus  in  Indiam  Oc¬ 
cidentalem  proficiscuntur,  ita  vivere,  ut,  ante 

<  I 

f 

adventum,  constitutione  corporis  indigenas 
aliquatenus  simulent.  Ad  hanc  similitudinem, 
vit£e  ratio,  quse,  in  navibus  mercatoriis,  a  vec¬ 
toribus  aeqUe  ac  nautis  tenetur,  haud  omnino 

conducit.  In  hujusmodi «  navibus  laute  vi- 

* 

vunt  ;  saepius  in  dies  carnibus,  cerevisia  mera¬ 
ciore,  vino,  et  aliis  potionibus  stimulantibus, 
sese  ingurgitant  *,  et,  per  totum  diem,  in  stega 
vel  assident  vel  recumbunt,  nec  omnino  vo¬ 
lunt  se  exercere. 

Haec  vitae  ratio,  quippe  nemini  eorum  qui 
hoc  iter  faciunt  apta,  omnibus  serius  ocius 
nociva  est.  Vedorum  alii  crebrae  exercita¬ 
tioni,  animi  causa,  sunt  assueti  j  alii  domi  la¬ 
bore  famem  tolerabant.  Neutrius  generis  ad» 

venas,  praecipue  a  Scotia  profedi,  mensarum 
deliciis,  vino,  cerevisia  meraciore,  aliisque  po¬ 
tulentis,  ultra  modum,  uti  assueverunt.  Qui 
domi  jam  nimis  pleni  erant,  ii  inter  profec¬ 
tionem  adhuc  pleniores  evadunt;  et,  qui  vi- 
tam  parce  tolerare  solebant,  ii  in  transitu 
pleni  fiunt. 

Ex  hoc  vitae  genere,  mala  saepe  manifesta 
apparent,  priusquam  Europaei  Indiam  Occi¬ 
dentalem 'adveniunt,  vel  citius  post  adventum 
seriiisve,  aliquando  etiam  sex  septemve  die¬ 
bus.  Omnis  igitur,  qui  secunda  valetudine 
in  India  Occidentali  frui  optat,  debet  hanc 
vitae  rationem  cavere,  neque  inter  profec¬ 
tionem  se  ventri  et  ignaviae  nimis  dedere. 

Parce  vivere  debent  vedores,  et,  quum  mari 
olera  parare  nequeant,  alia  levia  concocluda- 
cilia  substituere.  Jusculum,  nec  grave  nec 
pingue,  una  cum  carnis  perpauxillo,  ad  pas- 
tum  satis  suppeditabit.  Carnes  debent  esse 
recentes,  neque  sale  neque  aromatibus  stimu¬ 
lantibus  conditae  ;  uti  enim  recentes  concoc¬ 
tu  faciles  sunt,  ita  conditee  fere  semper  ven- 

G 

triculum  multum  opprimunt,  et  sitim  accen¬ 
dunt. 

/ 

A  vino,  cerevisia,  aliisque  potionibus  mera¬ 
cioribus,  se  fere  ex  toto  abstinere  debent ; 

quippe  quae  corpus  ultra  modum  impleant, 

•/* 

demumque,  si  in  eorum  usu  diu  et  intempe¬ 
ranter  perseveretur,  stomachum  adeo  infir¬ 
ment,  ut  cibos  concoquere  non  possit.  Aqua 
mera,  vel  alcohol  saccharinum,  vinumve  mul- 

9 

ta  aqua  temperatum,  vel  tenuis  cerevisia,  In¬ 
diam  Occidentalem  proficiscentibus  potui  ap¬ 
tissima  sunt. 

Vedtorum  plurimum  interest,  ut  modica  sint 
et  salutari  corporis  temperie,  fervidi  solis  calo¬ 
rem  sedulo  evitare.  Debent,  quantum  quoties- 
que  possint,  super  navis  constratum,  sub  prae¬ 
tentis  velariis  a  solis  radiis  tuti,  se  exercere ; 
neque,  ut  incauti  saepe  solent,  advesperascente 
die,  super  constrato  remanere,  ut  gratas  au¬ 
ras  captent,  et  immensi  oceani  miris  delec¬ 
tentur. 

Cavendum  simul  est,  quomodo  se  habeat 
alvus.  Si,  ut  s^pius,  constridta  sit,  oportet 
Ut  quam  primum  idoneis  medicamentis  sol- 

vatur,  velut  magnesia,  vel  rheo ;  vel,  si  haec 
parum  valeant,  acrioribus,  nempe  aloe  aut  ja- 
lapa.  Enimvero,  ne  alvus  tardescat,  ufile  erit 
navigantibus^  hujusmodi  medicamenta  iden¬ 
tidem  assumere  :  si  enim  hoc  negligant,  pe¬ 
riculum  est,  neque  id  leve,  ne  gravibus  malis 

morbisve  intercipiantur. 

/ 

Debent  quoque  se  levius  vestire,  simul  ut 
regiones  calidas  appellunt,  ne  inutilium  vesti¬ 
mentorum  onus  corpus  irritabilius  reddat.  Hoc 
autem  fado,  magis  opus  erit,  ut  noclurnas  au¬ 
ras  et  humorem  caveant. 

:  ■  '-■f 


GAP.  II. 

***♦  "S? 

De  advenaruTti  viBus  ratione^  statim  post  ad* 

ventum. 

Cum  advena  Indiam  Occidentalem  appeti¬ 
vit,  vitae  discrimen,  vel  morbi  periculum  for¬ 
tasse  raro  est  statim  timendum  \  si,  ante  ad- 

ventum,  ad  ea,  quas  supra  monuimus,  animum 
intenderit.  Sed,  tempore  haud  longo,  multa 
ad  corpus  sanum  servandum  necessaria  sunt. 
Si  autem,  ut  plerumque  verioribus  mos  est, 
monita  negligat,  multa  statim  post  adventum 
sunt  facienda,  ne  corpus,  quippe  nimis  ple¬ 
num,  solis  ardore  brevi  a  morbis  corripiatur. 

Haec  corporis  plenitudo  ex  faciei  et  oculo¬ 
rum  rubore  plus  satis  apparet,  itemque  ope¬ 
roso  spiritu,  anxietate,  pulsu  frequente  atque 
valido,  siti  magna,  et  alvo  adstricta.  Haec 
mala,  ni  leventur,  cito  in  febrem  flavam  abe¬ 
unt,  brevi  in  mortem  desituram. 

Ne  advena  sic  pereat,  oportet  ex  corpore 
materiam  demere,  pr^cipue  sanguinis  detrac¬ 
tione  ;  quippe  quo  nihil  ad  plenitudinem  mi¬ 
nuendam,  et  arcenda  futura  ex  ea  mala,  plus 
conducat.  Sanguis,  quantum  requirat  pleni¬ 
tudo,  et  pati  posse  videantur  vires,  missus, 
ad  mala  praecavenda,  ut  egometipse  comper¬ 
tus  sum,  itemque  medicorum  plerique,  plu¬ 
rimum  pollet. 

Post  detradionem  sanguinis,  cathartica  non 
solum  ad  plenitudinem  praesentem  minuen- 

dam,  sed  etiam  ad  futuram  arcendam,  neces¬ 
saria  sunt.  Ex  catharticis  medici  frequen¬ 
tius  suhmuriate  hydrargyri^  et  variis  salibus 
mediis,  utuntur.  Haec  sunt  usurpanda,  et  re¬ 
petenda,  pro  effeHu  quem  inducant.  Si  ne¬ 
que  stomacho  noceant,  neque  totum  corpus 
infirment,  fortasse  idoneum  erit,  tertio  vel 
quarto  quoque  die,  per  hebdomadas  duastresve, 
ea  repetere.  Verum  in  nonnullis  tamen  suf¬ 
ficiet,  catharticis  alvum  bis  terve  solvere. 

Interea  adveila  debet  se  domi  continere, 
fenestris  omnibus  et  ostiis  interdia  apertis, 
ut  cubiculum  perflatum  habeat,  et  ne  corpus 
nimis  incalescat.  Haud  omnino  solis  iHibus 
se  objicere  debet ;  sed,  ubi  jam  breve  tempus 
advenerit,  liceat  se  vespere  leniter,  citra  fati¬ 
gationem,  exercere.  Debet  prima  node  som¬ 
num  inire,  levibus  tantum  vestimentis  con- 
tedus,  et  primo  mane  ex  ledo  surgere. 


Gap.  III. 

CAP.  III.  ^ 

De  Europceorum  vivendi  ratione^  dum  in  India 

Occidentali  manent. 

In  hac  rei  nostrae  parte  necesse  est,  ut  pau¬ 
cis  dicamus  de  diaeta,  exercitatione,  vestitu, 
munditia,  excretionibus,  animo^  et  loci  situ. 


Capitul.  I. 

De  Dicsta, 

Ad  quotidianum  corporis  damnum  reficien¬ 
dum,  alimentum  est  necessarium.  Hoc  com¬ 
prehendit  cihum  et  potum;  de  quibus  ordine 
breviter  dicendum  est. 

Cihus, — Hominum  in  India  Occidentali  plus 
interest,  quali  cibo  vescantur,  quam  in  Euro- 
pa  y  imo  plus,  quam  vulgo  creditur.  A  cibis 

nimiis  vel  insalubribus  nascuntur  multa  mala  ; 
quae  non  solum  in  illa  regione  peregrinos  affi¬ 
ciunt,  sed  etiam  sunt  quasi  semina,  ex  quibus 
oriuntur  morbi,  qui  in  patriam  reduces  affli¬ 
gunt. 

Esculenta,  quibus  peregrini  ex  Europa 
utuntur,  plerumque  stimulantia  et  concodiu 
difficilia  sunt.  Constant  ex  jusculis  pingui¬ 
bus,  carnibus,  testaceis,  piscibus  oleosis,  et  ci¬ 
bis  aliis  hujusmodi,  una  epulatione  devoratis.. 
Non  solum  autem  qualitas  hujusmodi  cibo¬ 
rum  est  nociva,  sed  etiam  onus  ab  iis  devora¬ 
tum  ;  nil  enim  peregrinis  pejus  esse  potest, 
quam  gravibus  et  insalubribus  cibis  ventricu¬ 
lum  opprimere. 

Hujusmodi  vidus,  ut  nusquam  terrarum 
hominibus  idoneus  vel  necessarius  est,  ita  iis, 
qui  in  regionibus  calidis  peregrinantur,  non 
potest  quin  multum  noceat. 

Natura  ipsa  clare  docuit,  quas  alimenta  di¬ 
versarum  regionum  incolis  sint  idonea,  "escu¬ 
lentis  animalibus  et  terra  natis,  quae  in  qua¬ 
que  regione  vivunt  et  vigent.  In  regionibus 
enim  frigidis,  pauca  tantum  alibilia  terra  fun- 

dit;  bestias  vero,  mensis  aptas,  plurimas.  Tem¬ 
peratae  vero  frugibus  omnigenis  et  animalibus 
ceque  abundant,  quae  idoneum  incolis  harum 
regionum  alimentum  prcebeant.  In  regionibus 
torridis,  et  praesertim  in  insulis  Indiae  Occi¬ 
dentalis,  natura  frugibus  multigenis  fertilis 
est,  animalibus  autem  ad  mensas  idoneis  in~ 
foecunda  :  animalia  enim,  quorum  carnes 
mensis  incolae  apponunt,  vel  marina  sunt,  vel 
ex  temperatioribus  terris  im.portantur. 

Terrae  fruges  igitur  videntur  esse  alimen¬ 
tum,  incolis  harum  regionum  aptissimum  ;  et, 
nostra  aetate,  h^  insuljs,  fere  sine  cultu,  plu¬ 
rimis  et  jucundis  abundant.  Etsi  his  fere  so¬ 
lis  incolas  vivere  Natura  voluit  ;  haud  tamen 
interdixit  Europmis,  ne  una  cum  his  modicas 
carnes  assumerent.  Carnes  optimae,  quae  men¬ 
sis  apponantur,  sunt  bovillae,  ovibm,  avium 
domesticarum,  et  piscium  concodu  facilium. 
Omnibus  autem  cibis  pinguioribus,  velut  tes¬ 
tudinibus,  cancris,  et  plurimis  piscibus  con- 
codiii  difficilibus,  advenae  se  abstineant 


^  Haud  possum,  in  opusculo  hujusmodi,  om¬ 
nia  de  carnium  diversarum  varietatibus  et  proprie- 

Etsi  Europaeis  liceat  carnibus  modice  uti, 
tamen,  quo  minor  quantitas  est,  eo  melius  ; 
imo,  si  omnino  ex  terra  natis  vivant,  meliore 
sanitate  frui  sperent.  Talis  vidus  utilitas  in¬ 
ter  indigenas  pauperes,  sive  albos  sive  nigros, 
qui  carnem  raro  comedunt,  et  oleribus  maxi¬ 
ma  ex  parte  viditant,  satis  apparet.  Hi 
enim  minus  sunt  proclives  in  morbos  inflam¬ 
mationem  habentes,  ullosve  alios  morbos, 
quam  Europaei ;  quod  certe  ab  eorum  absti¬ 
nentia  pendet.  Tali  vidus  ratione,  non  so¬ 
lum  indigenae  pauperes,  sive  albi  sive  nigri, 
aliquatenus  a  morbis  immunessunt;  sed  etiam 
Europaei,  qui  hoc  modo  vivunt,  secunda,  dum 
peregre  manent,  valetudine  fruuntur,  sanique 
patriam  redeunt. 

Advena  debet  se  abstinere  a  condimentis 
omnibus,  sicut  capsico,  aliisque  piperibus  indi¬ 
genis,  quibus  incola  coelo  assueti,  et  nigri,  co¬ 
piose  et  impune  utuntur ;  nam  si  ratione, 

D 


tatibus,  proponere ;  nec  de  alimentorum  concoc¬ 
tione  loqui ;  quia  hsec  pro  magnitudine  tradare,  ex 
proposito  nimis  traheret. 


i 

quam  supra  commendare  ausus  sum,  vivunt, 
haec  gulae  incitamenta  non  necessaria  sunt. 
Primo  enim  ventriculum  stimulant  ad  co¬ 
piam  majorem  cibi  appetendam,  quam  vel 
necessaria  vel  idonea  est ;  et  quotidiano  usu 
adeo  debilem  reddunt,  ut  nec  cibum  appetat, 
nec  assumptum,  sine  eorum  auxilio,  possit 
ferre  et  coquere. 

Ea  condimenta  inquilinis  calidarum  regio¬ 
num  incolis  utilia  putantur  ;  et  haud  dubie 
erant  aboriginibus  necessaria,  qui,  conveni¬ 
enter  naturas  diaeta  tenuissima  viventes,  terras 
frugibus  solum  vescebantur.  Europaeis  au¬ 
tem  nunquam  necessaria  erunt,  nisi  eorum 
aliorumve  stimulantium,  vel  ciborum  con- 

co6lu  difficilium  abusu,  stomachus  debilita- 

* 

tus  fuerit. 

Salubrius  tamen  esset,  frugibus  terrae  et 
condimentis  ex  toto  vivere,  quam  ex  toto 
carnibus,  aut  carnibus  una  cum  paucis  tan¬ 
tum  adjedis  terra  natis. 

Insulae  omnes  Indiae  Occidentalis  frudibus 
dulcibus  et  jucundis  abundant ;  et  optime  Na¬ 
tura  sic  voluit,  quoniam  fruclus  maturi  illius 

regionis  non  solum  ad  sanitatem  servandam 
conducunt,  sed  etiam  pluribus  morbis  opti- 

n  , 

mum  sunt  remedium.  Caveant  tamen  omnes, 
et  prae  omnibus  advenae,  ne,  eorum  suavitate 
alliciti,  iis  ultra  modum  salutarem  utantur  : 
nam,  etsi  maturi  frudlus,  dummodo  modica 
copia  assumantur,  harum  regionum  incolis 
conveniant  ;  tamen  immaturi  vel  modice,  et 
etiam  maturi  intemperanter  devorati,  adeo 
non  prosunt,  ut  saepe  haud  parum  noceant. 

Frudluum  alii  salubres  et  concodlu  faciles 
sunt ;  alii  insalubres  et  coocodlu  difficiles  ; 

.  r, 

et  alii  etiam  venenosiV 

Primi  generis  sunt  omnes  citri  species, 
frudtus  passijiorce  laurifolicc  et  qiiadrangu-- 
laris,  et  multi  alii,  qui  salubres  sunt,  et  con- 
codtu  faciles.  Hi  porro  fruclus  sitim  sedant, 
corpus  solis  idtibus  caiefadlum  refrigerant,  et 
saepius  alvum  solvunt. 

Secundi  generis  sunt  varice  species  hromelice^ 
laurus  Persea^  mangifercd  fruclus,  psidiuni ; 
et  plures  alii  frudlus,  qui,  magna  copia  sumpti, 
corpus  inquietum  et  calidum  reddunt,  et  si¬ 
tim  potius  augent,  quam  minuunt.  Hi  igi- 

tur  parcius,  quam  ii  primi  generis,  adhiberi 
debent. 

Tertii  generis  sunt,  fruClus  hippomanis 
mancinelliR,  et  plures  alii.  Horum  quidam 
mortem  fere  certam  afferunt ;  et  alii,  vomitum 
alvumve  vehementer  movendo,  mortem  ali¬ 
quando  inducunt. 

Potus, — Monita,  supra  de  cibo  memorata^ 
advenis  parum  proficient,  nisi  ab  iis  idonea 
simul  potulentorum  generis  et  copiae  ratio 
habeatur.  Haud  omnino  inutile  est,  eos  de 
hac  re  monere ;  nam  primo  adventu  omnes, 
praesertim  milites  et  nautae,  vinis  et  aliis 
meracioribus  potulentis  se  nimis  indulgent : 
nec  indigenae,  et  coelo  assuefadi,  hoc  prorsus 
vitio  carent.  Hujusmodi  intemperantia  ubi¬ 
que  terrarum,  praecipue  autem  in  calidis  re¬ 
gionibus,  magnum  mortalibus  discrimen  af¬ 
fert  :  hinc  enim  plurimi  oriuntur  morbi,  et 
hominum  quotidie  multi  pereunt.  Ita  esse, 
omnes  scriptores  medici  consentiunt 

-  -  -  -  ■  ■  ■  ■ 

*  u  Excessive  drinkmg,”  inquit  Lindius,  ‘‘  and  eve- 
“  ry  species  of  intemperance  dispose  the  constitution, 

more  especially  in  warm  climates,  to  the  attack  o£ 

Neque  hoc  vitae  discrimen  a  vino  solum, 
aliisque  potionibus  stimulantibus  ultra  mo¬ 
dum  sumptis,  oritur :  quae  enim  quantitas 
alicui  in  Britannia  modica  videtur,  eadem, 
praecipue  si  in  ea  assumenda  diu  perseve¬ 
retur,  in  India  Occidentali,  plerumque  si 
non  semper,  Europaeos  malis  plus  minus 
gravibus  afficit. 

Aqua  pura  optimus  potus  est,  quo  in  re¬ 
gionibus  calidis  advenae  utantur  ;  tanta  autem 
vi  consuetudo  dominatur,  ut  pauci  velint  aut 
possint  spernere  exemplum  aliorum,  qui  vino 
et  meracioribus  potulentis  sibi  indulgent. 
Aqua  frigida,  ut  gustui  non  pravato  jucun¬ 
dissima  est,  ita  nunquam  nimia  quantitate  bi¬ 
bitur. 

Potus  jucundus  et  salubris  est  aqua,  quae  re- 
cente  saccharo  soluto  dulcescit ;  aut  aqua,  In¬ 
dico  tamarindo  saccharo  condito  temperata. 


‘‘  the  endemic  diseases  of  the  country.”  On  Hot 
Climatesy  pag.  8.  Idem  fere  alibi  dicit, “  Anj  de- 
“  bauch  or  drunkenneis  will  ofien  give  a  fever  which, 
in  forty-eigbt  hours,  terminates  in  the  death  of  the 
“  patient,”  Idem,  pag.  172, 

Liquor  etiam  ex  coco  nucifera,  quantitate  haud 
nimia,  est  potus  gratus  et  salutaris. 

Praeter  haec  potulenta,  liquor,  in  India  Occi¬ 
dentali,  potui  aptissimus  videtur  esse  vinum, 
vel  vetus  alcohol  sacchartnum  plurima  aqua 
dilutum.  'Advenae  tamen  alcohol,  vel  sic  di¬ 
lutum,  cautissime  bibere  debent  :  plerlque 
enim,  qui  hunc  potum  diu  devorant,  alcoholis 
plus  quotidie  plusque  infundunt,  donec  liquor 
ex  partibus  alcoholis  et  aquae  aequalibus  con- 
stet*.  Liquor  ex  alcohole  optimo  et  veter  e  de¬ 
bet  fieri,  quoniam  recens  omnium  liquorum 
pessimus  est.  Turba  militum  et  nautarum 
Britannicorum,  qui,  imprudenter  hunc  liquo¬ 
rem  ultra  modum  ingurgitantes,  miserrime 
indies  pereunt,  exemplum  hujus  rei  flebile 
praebent. 


*  A  man  who  is  de  te  r  mi  ne  d,”  inquit  Moseleius, 
either  by  choice  or  necessity,  to  drink  rum  and 
“  water,  should  keep  a  jealous  eye  on  his  measure. 
“  That  once  violated,  his  palate  Tecomes  vitiated; 
and,  if  reason  be  not  exerted  to  prevent,  it  will 
seldom  be  found  equal  to  the  task  of  correding,  s 
habit  established  on  theiruins  of  fortitude.’' 

T^reatise  on  l^ropical  Diseases,  pag,  90. 

Vinum,  aqua  dilutum,  eandem  pravam  con¬ 
suetudinem  inducit ;  nam,  qui  eo  bibunt,  ii, 
haud  secus  ac  qui  alcohol  dilutum,  aqua  in- 
dies  parcius  infusa,  merum  demum  potant. 
Hujusmodi  potus  mala  serius  quidem,  at  haud 
minus  certe  affert,  quam  alcohol  aqua  dilu¬ 
tum. 

Nec  advena  hujusmodi  liquores,  pro  potu 
communi,  devoret ;  nisi  enim  in  eorum  usu  se-f 
cohibeat,  brevi  tempore  ebriosus  eveniet.  In 
calidis  enim  regionibus,  pr^  halitu  per  cutem 
audo,  sitis  plurimum  urget,  et  potus  itaque 
copiosior  necessarius  est.  Ebriositas  igitur, 
nisi  obnitatur  ratio,  paulatim  obrepit. 

Hi  liquores  tamen  salubriores  sunt  faditiis 
potulentis,  quae  incolcC  parca  haud  manu  bi¬ 
bant  :  alcohole  nempe  saccharino  aqua,  sac¬ 
charo,  et  citrico  acido  temperato  ;  atque  vino 
aqua,  saccharo,  et  aromatibus  temperato. 
H^c  enim  potulenta  palato  adeo  jucunda 
sunt,  ut  sensim,  sed  citius  antea  didis,  ebrio¬ 
sitatem  inducant.  Aqua  tamen,  quam  dulca- 
eidam  reddiderunt  saccharum  et  acidum,  uti 
jucundus  potus  est,  ita  saluberrimus. 

Cerevisia  tenuis  etiam  potio  salutaris  est. 
Cerevisia  meracior  potus  quidem  gratus  est, 
attamen,  quippe  cum  corpus  sanguine  nimis 
impleat,  non  diu  potest  impune  assumi. 

Sunt,  qui  dicant,  semetipsos  a  morbis  In¬ 
diae  Occidentalis  vixisse  immunes,  foecundos 
vini,  aliorumque  stimulantium  liquorum,  cali¬ 
ces  quotidie  bibendo  *.  Nequis  tamen,  his 
ineptiis  in  errorem  du6lus,  potionibus  stimu¬ 
lantibus  se  ultra  modum  assuefaciat :  omnes 
enim  convenit  inter  medicos,  qui  ad  servan¬ 
dam  hominum  sanitatem  animos  intenderunt, 
illas  nunquam  non  multum  nocere  f . 

Nequis  qui,  post  hesternum  Iacchum,  de 
dolore  capitis,  de  nausea,  et  vomitu  conqueri- 


*  Hoc  asserere  audivi  non  solum  Europaeos  in 
India  Occidentali,  sed  etiam  reduces  milites  in  Bri¬ 
tannia. 

f  ‘‘  Notbing,  **  inquit  celeberrimus  Don Aldus 
Monro,  “  has  been  found  to  be  more  productive 
“  of  diseases  in  warm  climates,  than  indulging  freely 
in  the  use  of  spirits,  and  other  fermented  liquors.’’ 
On  Hospztalsy  pag.  45,  Vide  Rollon.  0/z  Health-^ 
item  Moseleium,  Jacksonium,  passim. 

tuLj  haec  mala  negligat ;  quippe^cum  non,  ut 
plerumque  in  Britannia,  sponte  decedant,  sed 
haud  raro  in  febrem  flavam,  et  in  mortem  de¬ 
sinant.  Hujusmodi  aegrotantis  iriterest,  a  me* 
dico  auxilium  quamprimum  petere* 


Capitul.  II. 

I 

De  exercitatione* 

Exercitatio  modica  et  tempestiva  neces¬ 
saria  est,  in  regionibus  calidis,  aeque  ac  in  Eu¬ 
ropa  ;  nec  ullus  secunda  potest  sperare  valetu¬ 
dine  frui,  qui  tali  non  utitur.  Exercitatio  mo¬ 
dica  non  solum  facit,  ut  ea,  quae  requirat  vale¬ 
tudo,  ex  corpore  eliminentur,  et  impedit  ne 
corpus  nimis  sanguine  impleatur;  sed  etiam 
corpus  roborat  et  firmat,  atque  mentem  exhi¬ 
larat.  Peregrini  tamen,  primo  in  has  regiones 
adventu,  exercitationem  nimiam  caute  evitent ; 
nec  omnino  se  exerceant,,  donec  abstinentia  et 

E 

exinanitione  se  idoneos  reddiderint,  qui  exer^ 
citationem  impune  patiantur. 

Refert  omnium  rationem  habere,  quo  tem-^ 
pore,  gradu,  et  modo  se  exerceant.  De  hujus¬ 
modi  vero  rebuSj  ab  unoquoque  considerandum 
est,  magis  quae  ipsius  viribus  conveniant  ; 
quam  quae  sint  medicorum  opiniones,  eoque 
magis,  quod  hae  sunt  inter  se  contrariae. 

Quando  peregrinus  Indiam  Occidentalem 
pervenit,  et  considerata  exinanitione  plenitu¬ 
dinem  minuit,  tempus  exercendo  optimum  est, 
paulo  ante,  vel  paulo  post  solis  ortum  ;  .vel  ab 
hora  quarta  pomeridiana,  ad  solis  occasum,  vel 
paulo  post :  mam  meridiana  exercitatio  mul¬ 
tum  nocet*.  Cum  autem  advena  diu  in  In¬ 
dia  Occidentali  commoratus  sit,  et  interea  su¬ 
pra  dictis  de  diaeta  obsequens  fuerit,  haud  opus 
erit  exercitationem  aliis  diei  temporibus  tan¬ 
ta  cura  vitare.  Nunquam  tamen  se  meridie 
exerceat,  si,  .ut  plerique  solent,  diaeta  nimis 
plena  et  stimulante  sibi  indulgeat. 


*  Vide  Moseleium  passim. 

Nequis  diu  post  solis  occasum  se  exerceat ; 
iiam  tum,  et  per  totam  nollem,  rores  descen¬ 
dunt,  quibus  nihil,  praesertim  advenis,  est  ma¬ 
gis  insalubre.  Per  tempestates  pluviosas  ad¬ 
vena  se  domi  debent  continere,  ne  detri¬ 
mentum  a  humore  capiant.  Quando  autem 
aliquis  invite  roribus  aut  pluviis  se  commisit, 
debet  quam  primum,  uvidis  vestimentis  exu¬ 
tis,  siccis  se  vestire.  Si  sicca  autem  non  sint, 
quibus  se  vestiat,  debet  madida  alcohole  per¬ 
fundere,  ut  incolis  ccelo  assuetis  mos  est :  his 
enim  negledis,  multi  morbi  in  India  Occiden¬ 
tali  oriuntur. 

Mult^  et  vari^,  de  gradu  exercitationis,  opi¬ 
niones  inter  medicos  tenentur.  Alii,  et  hi 
sane  plures,  affirmant,  exercitationem  crebram 
semper  in  regionibus  calidis  nocere :  dum 
alii  asserunt,  illam  haud  magis  esse  nocivam  iis 
in  regionibus  calidis  viventibus,  quam  in  Eur 
ropa,  si  in  diaeta  et  caeteris  vitse  partibus  tem¬ 
perati  sint.  Fortasse  veritas  in  medio  jacet. 

Quando  advena  se  exercere  incipit,  debet 
cavere,  ne  se  defatiget.  Lente  loca  aequa 
perambulet,  et  leniter  acclivia  ascendat,  ubi 


f 


30  DE  SANITATE  TUENDA 

salutiferis  auris  vescatur.  Si  interea  incales¬ 
cat,  ne  redux  sub  dio  decumbat;  neque,  sub 
ted:o,  perflatui  se  temere  exponat ;  sed  ab  aii- 
ris  se  tutetur  paulisper,  dum  corporis  calor  ali¬ 
quantum  remiserit.  Qijippe  enim  ni  hoc  fa-^ 
ciat,  cito  a  frigore  detrimentum  accipiet,  ne¬ 
que  raro  morbo  intercipietur. 

Cum  Europaeus,  per  aliquot  annos,  in  Indiq. 
Occidentali  peregrinatus  sit,  mirum  est,  quan¬ 
tam  sine  discrimine  exercitationem  ferre  pos¬ 
sit.  Hoc  satis  comprobant  ii,  qui  officii  ra¬ 
tione  crebra  exercitatione  invite  utuntur,  ne¬ 
que  hinc  tamen  ullum  capiunt  detrimentum. 
Exemplum  hujus  rei  praeclarum  a  Jacksonio, 
qui  plurima  optima,  de  sanitate  in  regionibus 
calidis  tuenda,  scripsit,  profertur*. 


*  ‘‘  I  left  Kingston  on  foot,*"  inquit  ille,  “  abopt 
“  twelve  o’clock,  and  accomplished  a  journey  before 
it  was  dark,  of  eighteen  miles.  I  did  not  find  I 
was  materially  fatigued,  and,  stili  persisting  in  mj 
resolution,  travelled  a  hundred  miles  more  in  the 
^  space  of  the  three  following  dajs.  It  will  not  be 

Etsi  nullus  fortasse  alius,  in  illa  regione,  ex¬ 
ercitatione  tam  vehemente  usus  est ;  de  mili¬ 
tibus  tamen  quibusdam  primi  ordinis  in  Legi¬ 
one  Germanica,  dum  in  Antigua  merebat,  au¬ 
divi,  qvii  a  Portu  Anglico^  ad  oppidum  Saji5ii 
Joannis  haud  semel  pedibus  incedebant,  et 
impune  eodem  die  redibant  Hi  autem, 
pariter  ac  'Jacksonius  ipse,  parce  vivebant  f. 

Inter  exercitationes,  ambulationi  primas 
concedendae  sunt,  equitationi  et  gestationi 
secundae ;  et  omnes  his  vehementiores  sunt 
vitand^.  Saltatio,  quae,  in  frigidis  et  tempe¬ 
ratis  terrae  regionibus,  animos  juvenum  tara 
recreat  et  exhilarat,  Europaeo  in  India  Occi¬ 
dentali  peregrinanti  saepe  nociva  est.  Mul- 


improper  to  remark,  that  I  carried  baggage  with  me 
“  equal  in  weight  to  the  common  knapfack  of  a  sol- 
dier.’* *  Vid,  Jackson  on  Fen^ers^  page  405. 

*  Tortus  Anglictis  duodecim  millia  passuum  ab  op¬ 
pido  SanBi  'Joannis  distat. 

f  I  probablj,”  inquit  Jacksonius,  ‘‘  owe  my 
escape  from  sicknefs,  to  temperance  and  spare  living.’^ 
Vid  id.  op.  p.  407. 

ti  enim  nodlurnam  hujusmpdi  voluptatem, 
haud  raro  morbo  luunt  aut  morte 


Capitul.  III. 

Be  ‘uestitu. 

Europ^i,  in  India  Occidentali  peregrinan- 
tes,  non  satis  ad  vestitum  animos  advertunt,  et 
vestibus  Europaeos  imitari  nimis  volunt,  quae 
illi  regioni  neutiquam  idoneae  sunt  f.  Hoc 
ipsa  Natura  docuit.  Coriis  omnium  bestia¬ 
rum  rariores  pili  sunt  in  regionibus  torridis, 
quam  in  temperatis ;  et  ab  Europa  in  Indiam 
Occidentalem  translatarum  coria  raripila  fiunt. 
Sic  lana  ovium,  illic  mollis  est  et  calida  ;  hic 
pilosa,  et  rara. 

*  Vide  Hillar.  pag.  ii. 

t  Vide  Hillar.  Preefat. 

Advenas  vestitu  Naturam,  et  coelo  assueto¬ 
rum  et  indigenarum  consuetudinem,  imitari 
debent.  Vestes  igitur  xylinas  vel  linteas  leves 
et  amplas  gerant,  et  laneas  super  his  tunicas* 
Caput  tegant  petaso  levi,  supra  albido,  infra^ 
viridi,  quippe  qui  a  fervidis  solis  idlibus  eos 
tutetur.  Tunicae  xylinae  vef  linteae  essent  huic 
regioni  magis  idoneae,  ni  temperies  coeli  adeo 
variabilis  esset,  ut  advenae  his  vestiti  a  subitis 
vicissitudinibus  periculum  acciperent.  , 
Hanc  ob  varietatem,  et  sudorem  profusum 
quem,  praesertim  in  advenis,  elicit  calor,  aliqui 
putaverunt  medici,  indusia  lanea  esse  opti¬ 
ma,  ^quibus  non  solum  corpus  a  frigoribus  et 
atiris  humidis  nodlurnis,  et  a  subitis  tempe¬ 
riei  variationibus,  muniatur,  sed  etiam  exsor¬ 
beatur  sudor.  Indusia  lanea  iis,  prae  caeteris, 
idonea  sUnt,  qui,  prae  artis  natura  vel  officii  ra¬ 
tione,  diurno  calori  et  auris  nodurnis  objiciun¬ 
tur,  nec  vestes,  quoties  velint,  mutare  possunt ; 
sicut  medicis,  militibus,  nautis,  et  nigrorum 
hominum  praeferiis. 

Hujusmodi  homines  indusia  lanea  requirunt; 
cseteri  autem,  utpote  quibus  minus  necessaria, 

iis  raro  utuntur.  Verum  unus  tamen  quisque, 
quoties,  necessitate  urgente,  frigoribus  et  hu¬ 
mori  se  objicit,  vestibus  solito  plus  se  tutari 
debet ;  et,  primo  quoque  tempore,  madida,  si 
qua,  vestimenta  pro  siccis  mutare. 


Capitul.  IV. 
De  munditia. 


'Munditia,  ut  maximi  est  momenti  in  re¬ 
gionibus  calidis,  sic  nunquam  negligenda. 
Sordes  multum  nocet :  cutis  meatibus  officit, 
sic  ut  exhalare  non  possint :  eruptionibus  plu¬ 
rimis,  in  regionibus  calidis,  favet;  facitque,  ut 
in  ulcera,  eaque  ampla  nec  curatu  facilia,  ab¬ 
eant. 

Omnium  plurimum  refert  vestes  saepe  mu¬ 
tare  ;‘indusium  saltem  semel  quotidie,  cae^tera- 
que,  quoties  possint,  vestimenta.  Lodices  etiam, 
et  alias  ledi  vestes,  non  solum  saepe  mutare 

debent,  sed  etiam  aeri  exponere,  ut  ex  iis  va- 

t 

pores  nocivi  dissipentur. 

Neque  hoc  sufficiet :  corpus  enim  Scepe 
aqua  frigida  dulci  vel  marina,  primo  quoque 
mane,  lavandum  est,  vel  id  ipsum  immergen¬ 
do  in  aquam,  vel  eidem  aquam  affundendo. 
Hujusmodi  lavatio  et  animo  et  corpori  pluri¬ 
mum  proficit.  Corpus  enim  purgat  et  refri¬ 
gerat,  et  non  solum  id  alacre  reddit,  sed  etiam 
mentem  hilarem  et  vegetam.  Lavationem  au¬ 
tem  caveant  advente,  qui  intestinorum  morbis 
laborant. 

Aliqui  etiam  scriptores  corpus  aqua  frigidd 
lavari  vetant,  dum  quibusdam  eruptionibus  af- 
ficitun  Hi  contendunt,  eruptiones  aqua  fri¬ 
gida  repelli,  et  igitur  balneum  commendant 
Hoc  tamen  multi  alii  negant,  nec  sine  causa. 
Nunquam  balneum  expertus  sum;  nec  cog-i 
novi,  qui  sint  experti. 

Frigida  praeterea  lavatio,  una  cum  summa 
munditia,  aere  puro,  et  diaeta  idonea,  pluri- 

F 


*  Vide  Hillar.  Prsefat.  pag.  3.  ad  7. 

mum  ad  febres  harum  regionum  levandas  et 

<• 

curandas  confert. 


Capitul.  V. 

i 

De  excretionibus» 


Humores  justo  copiosius  vel  parcius  excer¬ 
nere,  multum  nocet.  Cavendum  est  igitur' 

T 

ab  advenis,  qua  copia  humores  naturales  ex¬ 
cernant  ;  nam  ‘‘  si  humores  natura  excernen¬ 
di,  suppressi  vel  retenti  fuerint,  vel  nimia  co¬ 
pia  excreti,  valetudo  magis  adhuc  et  citius 
afficitur.”  In  India  Occidentali,  saepe  supra 
vel  infra  modum  naturalem,  excernuntur ;  nec 
raro  morbos  periculosos,  et  etiam  lethales,  in¬ 
ducunt. 

Omnes  intestinorum  morbi  frequentius  In 
regionibus  calidis  occurrunt,  quam  in  tempe¬ 
ratis  vel  frigidis.  Illic  enim  alvus  nunc  co¬ 
piosior  est  solito,  nunc  parcior.  Hi  morbi  in¬ 
testinorum  plerumque  facile  curantur,  si  ad 


IN  INDIA  OCCIDENTALI. 


43 


cos  sanandos  tempestive  animos  intendant^me- 
dici ;  sin  negligantur,  semper  curatu  difficiles, 
nec  raro  lethales  evadunt. 

Si  alvus  tardior  est  solito,  sales 
dosibus,  plurima  aqua  diluti,  vel  rheum  cum 
magnesia,  vel  laxantia  Indiae  Occidentali 
cum  caeteris  regionibus  calidis  communia, 
sicut  oleum  ricini  et  tamarindorum  succus^  ad 
eam  citandam  sufficient.  Sin  pertinaciter  ad- 
^stridla  est,  nec  iis  remediis  cedit,  alia  validi¬ 
ora  erunt  necessaria  ad  eam  solvendam,  sicut 
aloe^  jalapd,  et  submurias  hydrargyri. 

Quod  si,  ut  aliquando,  nimis  est  soluta, 
eluenda  est  diluentibus  ;  dein  motus  ejus  ab- 
g  normis  opio,  et  etiam.,  si  opus,  astringentibus, 
est  sopiendus. 

Quoniam  autem  intestina  in  regionibus  ca- 
^  lidis  adeo  sunt  morbo  obnoxia,  ut,  sive  adstric- 
ta  sive  soluta,  morbos  inducant,  omnium  cer¬ 
te  interest,  quibus  alvus  duritia  vel  profluvio 
laboret,  a  medico  quam  primum  auxilium  pe¬ 
tere. 

Exhalatio  per  cutem  nequit  subito  cohibe¬ 
ri,  quin  morbum;  inducat.  Cohibita  enim. 

reddit  corpus  pigrum  et  hebes  ;  animum  lan¬ 
guidum  et  demissum.  Salubris  enim  est,  prae¬ 
sertim  in  regionibus  calidis ;  quippe*  cum  ad 
temperi&Li  aequalem  corporis  servandam  con¬ 
ducat.  Diaeta  idonea,  vestitus  aptus,  et  ex¬ 
ercitatio  modica,  cutis  halitum  satis  eliciunt 
et  temperant.  ^  " 

Cutis  sane  halitus  raro  in  illis  regionibus 
nimius  est,  nisi  corpus  multum  a  morbis  fuerit 
debilitatum:  quod  cum  accidat,  diaeta  solito  - 
lautior,  vini  usus  modicus,  et  exercitatio  mane 
et  vespere  lenis,  corpore  roborando  eum  mi¬ 
nuent. 

Urina,  et  alii  excernendi  humores,  rarissime 
in  India  Occidentali  quantitate  peccant. 


-  di- 


Capitul. 

Capitul.  VI.  1, 

6  '  i  > 

De  animo. 

.  .  I  <4 

Quantum  animus  in  corpus  polleat,  nemo 
ignorat  ;  nec  ullus  fere  hominum  est,  quin  in¬ 
ter  amicos  suos  vidit  morbos  ab  ejus  affed:i- 
bus  induci,  aliosque  ab  eo  sanari.  In  regio¬ 
nibus  autem  calidis,  adhuc  plus  quam  in  re¬ 
gionibus  aliis,  in  corpus  pollet  animus,  et  prae¬ 
sertim  in  advenis,  dum  morbis  laborant 


*  Nil  melius  ostendit,  quantum  animus  in  cor¬ 
pus  polleat,  quam  febris  flava  Indiae  Occidentalis. 
Qui  enim  hunc  morbum  timent,  et  igitur  sunt  ani¬ 
mis  demissi,  ii  fere  semper  eodem  corripiuntur.  Qui 
hoc  morbo  laborant,  ii  mirum  in  modum  constris- 
tantur ;  suspiria  ex  imo  pexiore  trahunt;  statim 
spem  omnem  abjiciunt ;  et,  animo  quasi  volente, 
morbo  succumbunt."  Unum  tantum  hoc  morbo 

Animus,  aeque  ac  corpus,  plurimum  coelo 
Indiae  Occidentalis  afficitur  ;  et  experientia 
nos  plus  satis  docet,  indolem  Europaeorum 

paucis  annis  multum  mutari.  Animus  calo- 

• 

ris  vi  fit  varius  et  mutabilis  ;  studiorum  impa¬ 
tiens  ;  et  se  ad  res  graves'attendendi  impotens ; 
ir^  aliisque  motibus  turbatis  opportunus ;  et 
minimis  vitae  malis,  etiamve  nugis  depressu  fa¬ 
cilis. 

Contra  vero  violentos  animi  affe6lus,  monita 
et  medicina  parum  valent.  Animi  tamen  hi¬ 
laritas  est  necessaria,  in  regionibus  calidis,  ad 
servandam  sanitatem.  Inter  advenas  autem, 
primo  adventu,  animus  raro  hilaris  est. 

Advenae,  patria  et  amicis  reiidlis,  ceeli  gra- 
^  vitatis  metu  perfusi ;  necdum  vitae  rationi  et 

i;  ■  .  .. 

moribus,  quae  a  patriis  abhorrent,  assueti :  ‘le- 


afFe£lum  cognovi,  qui  non,  animo  demisso,  salutem 
desperavit,  Scotus  Edinburgenus  juvenis  hic  erat, 
amicus  meus  carissimus,  qui,  paulo  post  quam  in¬ 
sulam  Antiguae  advenerat,  hoc  morbo  correptus  est. 
Animo  erecto  erat  *,  sed  tribus  tamen  diebus  morbo 
periit.  Solus,  quem  novi,  per  morbum  hand  erat 
delirio  correptus. 

vissimis  sive  ^orporis  sive  animi  malis  contri¬ 
stantur.  Advenarum  autem  interest  hujusmo¬ 
di  causis  non  demitti ;  sed  animis^  hilares  esse, 
bonam  spem  inchoare  et  nutrire,  atque  om¬ 
nem  metum,  nisi  intemperantiae,  ponere. 

Quanquam  medicina  parum  potest  in  hos 
animi  afFedus,  tamen  diaeta  idonea,  temperan¬ 
tia,  et  idonea  CcCterorum  quae  supra  memora¬ 
vimus  ratio,  ad  eos  levandos  aliquatenus  con¬ 
ducant. 


Capitul.  VII. 

■  ^ 

De  loci  situ.  , 

Consentiunt  omnes  scriptores  et  medici, 
ipsum  aedificii  locum  plurimum  ad  salutem 
servandam  contribuere.  In  omnibus  enim 
regionibus,  sive  temperatis  sive  intemperatis, 
loci  quidam  salubres  sunt,  alii  autem  insalu¬ 
bres. 

Omnium  interest,  in  regione  quam  inco¬ 
lunt,  salubria  loca  eligere.  Neque  enimverd 

hoc  difficile  est.  Elatiores  enim  loci,  et  mon¬ 
tes,  ut  docuit  experientia,  salubriores  sunt, 
quam  valles  ;  et  loci,  a  paludibus,  stagnis,  et 
silvis  distantes,  quam  his  vicini.  Neque  ali^ 
bi  orbis  terrarum  hoe  verius  est;  quam  in  In¬ 
dia  Occidentali 

His  igitur  cognitis,  in  illa  regione  oportet 
locum,  quo  habitetur,  elatiorem,  procul  a  pa¬ 
ludibus,  stagnis,  et  silvis  eligere  ;  et  fugere  lo¬ 
cos,  ubi  tempestatibus  pluviosis  agri  aqu^  in¬ 
undantur,  quippe  qui  ipsis  paludibus  sint  plus 
nocivi.  Plerique,  qui  in  his  locis  vel  brevi 
tempore  manent,  febribus  intermittentibus, 
aliisque  morbis  variis,  corripiuntur. 

Praeterea  oportet  domos  ligneas  habitare,  sa¬ 
tis  fenestratas,  et  ad  orientem  prospicientes ;  et 
insuper  spatiosas  cubiculis  amplis,  quae,  fenes¬ 
tris  interdiu  apertis,^  eurinae  aurae  perflent. 
Hujusmodi  perflatus  in  omni  ^dificio  necessa¬ 
rius  est ;  sed  praesertim,  in  casis  militaribus,  et 
militum  nautarumque  valetudinariis. 


*  Vid.  Lind.  On  Hot  Climates,  pag.  199.  j  itemque, 
Mosel.  pag.  51. 

„Null^  sint  fenestrae  austrum  prospicientes ; 
tempestate  enim  pluviosa  ventus  frequentius 
ab  austro  venit ;  et,  quippe  cum  plus  minus 
humidus  et  nocivus  sit,  semper  excludi  debet. 
Plus  satis  apparet  ex  multis  morbis,  qui  ea 
tempestate  occurrunt,  aerem  esse  natura  gra¬ 
vem  :  tunc  enim  maxime  febris  flava,  intermit¬ 
tentes,  et  multi  alii  morbi,  urgent. 

Cum  autem  quisquam  ex  necessitate  ceperit 
locum  paludosum,  vel  alioquin  insalubrem, 
ubi  habitet,  et  intermittente,  vel  ullo  alio 
morbo  hujusmodi  loci  propino  afficiatur,  hinc 
quam  primum  removendus  erit :  si  enim  ma¬ 
neat,  rarissime  a  morbo  revalescet.  ^ger 
enimvero  minus  detrimenti  capiet  ex  hac  nii- 
gratione,  quam  si,  paucas  diutius  horas,  insa¬ 
lubri  aeri  et  loco  expositus,  maneat 

G 


( 

^  Vid.  Lind.  pag.  130,  131. 

Alibi  hic  auftor  venerem  immodicam  nocivis  in 
illa  regione  annumeravit.  Non  dubitari  quidem  po¬ 
test,  quin  nimius  concubitus  plurimum  ad  sanitatem 
iriinuendani  conducat ;  at  rarus  tamen  sanitati,  in 
illa  regione,  utilis  est* 

Priusqiiam  hanc  disputationem  ad  finem 
perducam,  fortasse  oportet  me  dicere,  migra¬ 
re  temperatam  in  regionem,  sspe,  post  morbos 
quosdam,  ad  salutis  redintegrationem  esse 
necessarium  ;  quippe  ad  quam  neque  diaeta, 
neque  exercitatio,  neque  caetera  enimvero 
supra  enarrata,  sufficiant.  Alii  etiam  morbi 
sunt  haud  leves ;  qui,  licet  ibi  non  possint  cu- 
rari,  itinere  tamen  per  mare,  et  frigido  Euro¬ 
pae  aere,  plerumque  sanantur. 


Ut  alia  plurima  ab  illis,  qui  de  ccelo  Indi^ 

I 

Occidentalis  scripserunt*,  inter  valetudini  no¬ 
centia  numerantur  ;  ita  ab  illis  plurima  quo- 


*  LiNDIUS,  JaCKSONIUS,  LfoSELEIUS,  Hilla- 

Eius,  Rollo,  Chisholmius,  et  alii. 

que,  quae  conducunt  ad  servandam  sanitatem. 
Quanquam,  in  disputatione  hujusmodi,  omnia, 
quae  idonea  sunt,  haud  dici  possunt ;  pauca  ta¬ 
men,  quae  in  mentem  revocare  poteram,  nar¬ 
rare  ausus  sum,  veritatis  quam  famae  studio¬ 
sior. 


/ 


